Det er lite eller ingen kunnskap om hennes mor, men en god del om faren Aristippos. Diogenes Laertios har en lang seksjon om Aristippos, og bemerker at Arete fulgte sin far til Athen og studerte filosofi der, hvilket indikerer at hun må ha hatt et eksepsjonelt sinn som gjorde at hun til tross for det greske samfunnets kvinnefiendtlighet klarte å albue seg plass blant dem. Hun fødte en sønn som hun oppkalte etter sin far. Hun oppfostret ham selv og i kontrast til samtidens skikker, leide hun ikke lærere, men underviste ham selv, noe som igjen antyder at hun var velutdannet.